**Belysning, lyd og Smart Home vokser sammen**

**Häfele Connect – en døråbner til nye verdener**

Lys, lyd og Smart Home er blevet et salgshit i møbelbranchen. LED-lyssystemet Loox fra Häfele og det omfattende sortiment af lyd- og underholdningskomponenter kombinerer disse verdener. Det er med Häfele Connect blevet en døråbner til Smart Home. BLE-Box til intuitiv styring af møbelbelysning og elektrisk drevne beslag giver med en komfortabel, intuitiv app adgang til Smart Home-oplevelser med fremtidsperspektiv. Loox-netdelene er hjertet i systemet. De gør det muligt at forbinde en række nye anvendelser uden problemer. De modulære systemkomponenter passer perfekt sammen og monteres legende let og værktøjsløst vha. plug-and-play. Deres kvalitet, fleksibilitet og komfortable betjening er overbevisende.

**BLE-Box – app-hviskeren**

De nye Häfele Connect BLE-Boxe forsynes via to tilslutningsledninger fra en 12 eller 24 Volt netdel. De er app-hviskerne i Loox-verdenen og muliggør styring af enkelte lyskilder (tænd/sluk, lysstyrke, ved multihvidt lys også farvetemperaturen og ved RGB-lys også lysfarven) og elektriske beslag samt lagring af lysindstilling eller tidsstyret ændring af lysstyrke og lysfarve. En enkelt BLE-Box eller et helt netværk af BLE-Boxe kan styres via smartphone eller tablet. Med den tidsstyrede tilstedeværelsessimulation tages der også højde for sikkerheden.

**Musikken ligger i luften – Häfeles lydsystemer**

De trendy, usynlige Häfele lydsystemer 105 og 420 gør møbler til alternative højttalere. De er udstyret med en Bluetooth-modtager og op til fire vibrationstransformatorer (Excitere). Excitere omdanner alle hårde overflader som træ, glas eller metal til en resonansbund der gengiver musik og tale i en overraskende god lydkvalitet. Musikvalg og lydstyrke streames nemt, bekvemt og trådløst via Bluetooth med smartphone, tablet eller laptop. Med Soundsystem fra Häfele skabes interessante møbler med merværdi for musikelskende kunder.

**Nyeste gadget: Trådløs induktiv ladestation**
Og når din smartphone løber tør for strøm, findes en usynligt indbygget trådløs ladestation i møblet. Læg blot mobilen på møblet hvor laderen er, og tank ny energi. Stadig flere producenter integrerer denne nye teknik med induktiv opladning i deres apparater, andre kan forsynes med adaptere.

 **Entydige farvekoder – legende let montage**

Hjertet i Loox-systemet er de energieffektive 12 og 24 Volt netdele. De findes i alle tre systemer (12V/24V/350 mA) med en smart 16 mm indbygningshøjde og den i USA så vigtige energiklasse VI. Netdelene kan anvendes i hele verden. Standardiserede stikforbindelser med entydige farvekoder giver sikkerhed ved montage.

Flere udvidelseskomponenter er fx multi-kontakt-boksen, multi-netdel-boksen, fordeleren med 3 stik med kontaktfunktion, fordeleren med 6 stik), forlængeren med 4 stik m.m. Internationale certifikater og kontrolmærker gør Loox klar til brug verden over.

**Modulære LED-lamper og kontakter**

Highlights i sortimentet af lys er bl.a. modulopbyggede og skræddersyede LED-lyskilder med passende lysstyrker og -farver til bolig- og arbejdsbrug.

Ultraflade, dæmpbare påbygningslys der giver samme fornemmelse som indbygningslys; nye dæmpbare og særligt lysstærke ind- og påbygningslys af stål og innovative Loox LED-bånd til forskellige lysstemninger er særligt efterspurgt i øjeblikket. Stort lysudbytte, lille farvetolerance og ensartet farve kendetegner disse LED-bånd der kan afkortes individuelt. Ubrugte stykker kan genanvendes.

Modulopbyggede Loox-kontakter til alle mulige formål kan bruges i alle LED-systemer, kan nemt opgraderes og er hurtige at installere med stikforbindelser.

Yderligere informationer kan fås hos

Häfele Danmark A/S, Elskjærbakken 3,

DK-7800 Skive, tlf.: +45 97 51 15 22,

fax: +45 97 51 12 13,

E-mail: info@haefele.dk

www.haefele.dk

Billedtekster:

341017\_Abb1\_Loox.jpg

Lysstyring med app. Häfele Connect gør det muligt.

341017\_Abb2\_Loox.jpg

Loox LED-lyssystemet fra Häfele skaber den rigtige stemning i alle omgivelser, også med lyd i møbler og med den nye Häfele Connect app til styring af flere funktioner i rummet.

341017\_Abb3\_Loox.jpg

Loox-netdelen, her varianten til 24 V systemer, fungerer som basis-interface for lys, lyd og Häfele Connect. Den kan anvendes i hele verden idet den kan tilsluttes uden problemer næsten overalt.

341017\_Abb4\_Loox.jpg

Häfele Connect BLE-Box til 12 og 24 V netdele giver via Loox adgang til den smarte verden med mange flere anvendelser.

Fotos: Häfele

**Häfele** er en international familievirksomhed med hovedsæde i Nagold, Tyskland. Virksomheden blev grundlagt i 1923 og servicerer i dag møbelindustrien, arkitekter, entreprenører, snedkere og forhandlere i mere end 150 lande i verden med møbel- og bygningsbeslag samt elektroniske låsesystemer. Häfele udvikler og producerer beslag og elektroniske låsesystemer på seks fabrikker i Tyskland og Ungarn. I regnskabsåret 2016 nåede Häfele Gruppen med en eksportandel på 79 % med mere end 7300 medarbejdere, 37 datterselskaber og talrige andre forhandlere i hele verden en omsætning på 1,3 mia. euro.